laion/Wikipedia-Exotic huggingface dataset:
גיז'רמו וארלה

גיז'רמו וארלה אוליברה (בספרדית: Guillermo Varela Olivera; נולד ב-24 במרץ 1993) הוא כדורגלן אורוגוואי המשחק בעמדת המגן ימני בקבוצת פלמנגו. וארלה התחיל את הקריירה שלו במחלקת הנוער של פניארול. ב-5 ביוני 2011 ערך את הופעת הבכורה שלו בקבוצה הבוגרת בהפסד 0–1 לראסינג קלוב דה מונטווידאו. ב-11 ביוני 2013 חתם וארלה לחמש עונות במנצ'סטר יונייטד מהפרמייר ליג תמורת 2.8 מיליון אירו. בספטמבר 2014 הושאל לריאל מדריד קסטיליה, קבוצת המילואים של ריאל מדריד. בנוסף, נרשם בסגל הקבוצה הראשונה בליגת האלופות, אך לא זכה לדקות משחק. במדי ריאל מדריד קסטיליה, וארלה שיחק 33 משחקי ליגה וכבש שער אחד. בעונת 2015/2016 חזר ליונייטד. ב-5 בדצמבר 2015 ערך את הופעת הבכורה שלו ביונייטד במשחק הליגה נגד וסטהאם יונייטד. שלושה ימים לאחר מכן, ערך את הופעת הבכורה שלו בליגת האלופות בהפסד 2–3 נגד וולפסבורג. ב-19 באפריל 2016 כבש בזמן פציעות את שער האליפות של מנצ'סטר יונייטד עד גיל 21. ב-23 ביולי 2016 הושאל וארלה לאיינטרכט פרנקפורט מהבונדסליגה עד לסיום העונה. וארלה, שגילה יכולת טובה ברוב שלבי העונה, הושעה על ידי הצוות המקצועי לקראת סיום העונה לאחר שעשה קעקוע שממנו התפתח לו זיהום. ב-12 באוגוסט 2017 חזר לפניארול. 8 ימים לאחר מכן, ערך את הופעת הבכורה המחודשת שלו בקבוצה. ב-20 בדצמבר 2018 חתם לארבע וחצי עונות בפ.צ. קופנהגן מליגת העל הדנית. ב-17 באוקטובר 2020, וארלה הושאל לדינמו מוסקבה מליגת העל הרוסית. וארלה השתתף בצעירותו בגביע העולם בכדורגל עד גיל 20 ביחד עם אורוגוואי מולדתו. ב-5 במרץ 2016 זומן לראשונה לסגל הנבחרת הבוגרת. ב-10 בנובמבר 2017 ערך את הופעת הבכורה שלו בנבחרת בתיקו 0-0 נגד פולין. וארלה נכלל בסגל הנבחרת לקראת מונדיאל 2018. נכלל בסגל נבחרת אורוגוואי בטורניר מונדיאל 2022. מדיה וקבצים בנושא גיז'רמו וארלה בוויקישיתוף גיז'רמו וארלה, באתר Transfermarkt גיז'רמו וארלה, באתר Soccerway גיז'רמו וארלה, באתר BDFutbol גיז'רמו וארלה, באתר WorldFootball.net גיז'רמו וארלה, באתר National Football Teams גיז'רמו וארלה, באתר FootballDatabase.eu גיז'רמו וארלה, באתר ESPN Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)
ז'אן-פרנסואה לה גאל

ז'אן-פרנסואה לה גאל (בצרפתית: Jean-François Le Gall; נולד ב-15 בנובמבר 1959) הוא מתמטיקאי צרפתי העוסק בתורת ההסתברות, ובפרט בתהליכים מקריים והקשר שלהם למשוואות דיפרנציאליות חלקיות, תהליכי-על, תהליכי לוי, עצים אקראיים, גרפים אקראיים ועוד. בשנת 1978 החל ללמוד באקול נורמל סופרייר ובשנת 1982 קיבל תואר דוקטור למתמטיקה מאוניברסיטת פייר ומארי קירי על תזה שכותרתה "Temps locaux et équations différentielles stochastiques" שנעשתה בהנחיית מארק יור. עסק במחקר במרכז הלאומי למחקר מדעי (CNRS) ובאוניברסיטת פייר ומארי קירי, שבה מונה לפרופסור בשנת 1988. במקביל שימש בשנים 1997–2007 פרופסור באקול נורמל סופרייר. בשנת 2006 מונה לפרופסור באוניברסיטת פריז דרום באורסיי (אנ') ומאז 2013 חבר האקדמיה הצרפתית למדעים. עם תלמידיו לדוקטורט נמנה ונדלין ורנר, זוכה מדליית פילדס. הוא חתן פרס רולו דוידסון (אנ') לשנת 1986, פרס לואב (אנ') לשנת 1997, פרס פרמה לשנת 2005, פרס סופי ז'רמיין לשנת 2005 ופרס וולף לשנת 2019. מדיה וקבצים בנושא ז'אן-פרנסואה לה גאל בוויקישיתוף ז'אן-פרנסואה לה גאל, באתר פרויקט הגנאלוגיה במתמטיקה Jean-François LE GALL, באתר של אוניברסיטת פריז דרום (בצרפתית) Steven N. Evans and Lucien Le Cam, Le Gall Receives Loève Prize Colmez and Le Gall Awarded Fermat Prize, Notices of the AMS, February 2006 איתי נבו, הורמון השובע ותהליכים אקראיים: פרס וולף 2019, במדור "חדשות מדע" באתר של מכון דוידסון לחינוך מדעי, 16 בינואר 2019
קולטן דופמין D1

קולטן דופמין D1 או DRD1, הוא חלבון שבבני אדם מקודד על ידי הגן DRD1, אשר משמש כקולטן דופמין. יחד עם קולטן דופמין D5 הוא מרכיב את קולטני דופמין ממשפחת D1. קולטני דופמין D1, הם קולטנים בתר-סינפטיים נפוצים יחסית. גירוי קולטני D1 מביא לעלייה ברמת השליח השניוני cAMP בתא. קולטני D1 נמצאים באזור הסטריאטום ובמיוחד באזורים האחראים על תנועה. באזור זה יש קשר הפוך בין פעולת האצטילכולין לבין פעולת הדופמין. לקולטני D1 שבקליפת המוח הקדם-מצחית יש חשיבות גדולה לזיכרון העבודה. במהלך ביצוע של מטלה המתבססת על זיכרון העבודה, הדופמין פועל על קולטני D1 לצורך הפחתת יחס אות לרעש וייצוב של הדימוי המנטלי. הריכוז של נשא הדופמין יכול להשפיע על אופן פעולתו של קולטן הדופמין D1. זאת משום ששינויים בביטוי של נשא הדופמין יכולים לשנות באופן דרמטי את משך הזמן והעוצמה של האות הדופמינרגי בקולטנים שלו. קלוזאפין הוא אנטגוניסט של קולטן דופמין D1. הוא משמש כתרופה אנטי-פסיכוטית לא טיפוסית לטיפול בסכיזופרניה, בהפרעות מצב רוח ובמחלות נפש נוספות המלוות בפסיכוזה. אגוניסטים לדופמין מדיה וקבצים בנושא קולטן דופמין D1 בוויקישיתוף "Dopamine Receptors: D1". IUPHAR Database of Receptors and Ion Channels. International Union of Basic and Clinical Pharmacology. מוניץ, ח' (עורך). (2016). פרקים נבחרים בפסיכיאטריה. מהדורה שישית. תל אביב: דיונון. Floresco, S. B., & Magyar, O. (2006). Mesocortical dopamine modulation of executive functions: Beyond working memory.Psychopharmacology, 188(4), 567-85. Arnsten, A. F. (2011). Catecholamine influences on dorsolateral prefrontal cortical networks. Biological psychiatry, 69(12), e89-e99. Söderqvist, S., Nutley, S. B., Peyrard-Janvid, M., Matsson, H., Humphreys, K., Kere, J., & Klingberg, T. (2012). Dopamine, working memory, and training induced plasticity: Implications for developmental research. Developmental psychology, 48(3), 836. Tripp, G., & Wickens, J. R. (2009). Neurobiology of ADHD. Neuropharmacology,57(7), 579-589. Binder, M. D., Hirokawa, N., Windhorst, U., & Hirsch, M. C. (2009). Encyclopedia of Neuroscience. Springer. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אופהרטו

אופהרטו (בהונגרית: Ófehértó) הוא כפר במחוז סבולץ'-סטמאר-ברג בצפון-מזרח הונגריה. כמו כפרים רבים באירופה גם אוכלוסיית אופהרטו קטנה בעשרות השנים האחרונות מ-2,543 תושבים בשנת 1990 עד 2,493 תושבים בשנת 2022. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. היהודים הראשונים הגיעו לכפר במחצית השנייה של המאה ה-18 ועסקו בעיקר במסחר ובחקלאות. בקהילה הוקמו חברה קדישא, תלמוד תורה וחיידר. ובתחילת המאה ה-20 נבנה במקום בית הכנסת. בשנת 1869 הצטרפה הקהילה לזרם היהדות אורתודוקסית ומשנת 1885 הייתה הקהילה כפופה לקהילה היהודית בנירבאטור. בשנת 1930 מנתה הקהילה 120 יהודים. בשנת 1941 גויסו 15 יהודים מאופהרטו לעבודות כפייה במסגרת הצבא ההונגרי. ובשנת 1944 עם כניסת הגרמנים להונגריה, הובאו יהודי אופהרטו לגטו קישווארדה שבו רוכזו כ-7,000 יהודים מכל הסביבה בצפיפות וללא מזון. משם גורשו לאושוויץ. לאחר מלחמת העולם השנייה חזרו לכפר עשרה ניצולים יהודים שעזבו תוך זמן קצר. פנקס הקהילות הונגריה, יוסף שוויצר, עמוד 144–145 או-פאהארטו, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 20. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא אופהרטו בוויקישיתוף אתר האינטרנט הרשמי של אופהרטו קהילת אופהרטו, באתר "אנו – מוזיאון העם היהודי" קישווארדה, באנציקלופדיה של הגטאות, באתר יד ושם הגטו לשם גורשו יהודי העיר.
אופאי

אופאיִ (בהונגרית: Ópályi) הוא כפר במחוז סבולץ'-סטמאר-ברג שבמזרח הונגריה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יהודים החלו להתיישב בכפר במחצית השנייה של המאה ה-18, הקהילה היהודית הייתה כפופה לקהילת מאטסלקה, אך היו לה מבני ציבור משלה, ביניהם בית כנסת ובית עלמין. באופאי הוקמה ישיבה בסגנון חסידי בראשות הרב יחזקאל שרגא ויינברג ובה למדו 150–200 תלמידים. התלמידים היו מצטרפים לרבם לנסיעות תכופות לביקור אצל הרבי מסאטמר. את המענה למפקד קהילות הונגריה ביצע לקהילה הרב שמואל דוד יונגרייז רבה של פעהערדיארמאט השכנה. בשנת 1941 נלקחו גברי הקהילה לעבודות שירות, ובשנת 1944 לאחר כניסת הגרמנים להונגריה, הועברו כל יהודי הכפר לגטו במאטסלקה ומשם נשלחו במאי למחנה ההשמדה באושוויץ. אופאי בפנקס הקהילות הונגריה, עמוד 145 או-פאי, בתוך: שלמה שפיצר, קהילות הונגריה: הקהילות החרדיות בהונגריה – תש"ד, ירושלים: מכון ירושלים, תשס"ט, עמוד 20–21. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא אופאי בוויקישיתוף אתר האינטרנט הרשמי של אופאי (בהונגרית) "אופאי", באתר JewishGen (באנגלית) קהילת אופאי, באתר "אנו – מוזיאון העם היהודי" בית הכנסת של אופאי Úpályi מפקדי האוכלוסין של יהודי הונגריה, 1993
שברולט סדרה 490

שברולט סדרה 490 (באנגלית: Chevrolet Series 490) היא סדרת מכוניות בתצורת צורת גוף מסוג ("Runabout car" (אנ')), מתוצרת יצרנית הרכב האמריקאית שברולט אשר יוצרה בין השנים 1916–1922. יוצרו 627,619 יחידות. דגמי "שברולט סדרה 490" יוצרו בארצות הברית ובקנדה. מנוע קדמי. מנוע הנעה אחורית. צבעים - שחור בלבד. רודסטר - 2 דלתות, 2 נוסעים קופה - 2 דלתות, 2 נוסעים (יוצר משנת 1918). טורינג ("Touring" (אנ')) - מכוניות קבריולה, 4 דלתות, 5 נוסעים. סדאן - 3 דלתות (יוצר משנת 1918). "שברולט סדרה 490" דגם רודסטר, שנת 1919 "שברולט סדרה 490" - קופה "שברולט סדרה 490" - רודסטר "שברולט סדרה 490" "שברולט סדרה 490", שנת 1916 "שברולט סדרה 490", שנת 1916 "שברולט סדרה 490", דגם "", שנת 1919 מנוע "שברולט סדרה 490", שנת 1916 שברולט שברולט סדרה D שברולט סדרה AA קפיטול מדיה וקבצים בנושא שברולט סדרה 490 בוויקישיתוף Kimes, Beverly (1996). standard catalog of American Cars 1805-1942. Krause publications. ISBN 0-87341-428-4 "שברולט סדרה 490" - מפרט oldcarbrochures.com/static/NA/Chevrolet/1916 "שברולט סדרה 490", שנת 1919 conceptcarz.com/z28057/chevrolet-series-490.aspx "שברולט סדרה 490" motor1.com/news/88471/chevrolet-series-490 "שברולט סדרה 490" דגם "Touring", שנת 1919 - מפרט oldcarbrochures.com/static/NA/Chevrolet/1921 "שברולט סדרה 490" דגם "Touring", שנת 1919 rmsothebys.com/en/auctions/HF11/Hershey/lots/r101-1919-chevrolet-series-490-5-passenger-touring
זאורוסוכוס

זאורוסוכוס (שם מדעי: Saurosuchus; מיוונית: "לטאת-תנין") הוא סוג של זוחל גדול נכחד מקבוצת ארכוזאוריה. למרות מראהו דמוי התנין הוא די רחוק מקרבה אמיתית אליהם, אך שייך לקבוצת הארכוזאוריה, בה הם היו. זוחל גדול זה חי בארגנטינה של סוף הטריאס לפני כ-231.4 מיליון שנה. הוא דומה לתנין, אך היה שוכן יבשה באורך של כ-6–9 מטר, אחד מגדולי הארכוזאורים הקדומים, אך קטן מעט מהפסולסוכוס. ככל הנראה הוא היה טורף-העל של האזור. מאובניו התגלו ב-1959 בפארק הארגנטינאי איסצ'יגואלסטו. הוא היה מאחרוני הארכוזאורים אשר שלטו בעולם לפני הדינוזאורים. הוא חי לצידם של ראשוני הדינוזאורים כמו האאורפטור או ההררזאורוס. בתרבות: הזאורוסוכוס מופיע בסדרה מהפכת הדינוזאורים, בה הוא מהווה טורף-על התוקף אאורפטורים, פרטי איסצ'יגואלסטיה ופרובלסודון. בסוף הפרק הוא נהרג בידי איסצ'יגואלסטים אך הללו נפצעים למוות. אריתרוסוכוס - קרוב של הזאורוסוכוס מערבות דרום אפריקה מאותה תקופה מדיה וקבצים בנושא זאורוסוכוס בוויקישיתוף זאורוסוכוס, באתר GBIF (באנגלית)
חיג'אזי

חיג'אזי (או גם: "אל-חיג'אזי") הוא שם משפחה ערבי שמעיד על ייחוס ושורשים מאזור החג'אז שבערב הסעודית. האם התכוונתם ל... מחמוד איברהים חיג'אזי – קצין צבא מצרי בכיר מחמוד חיג'אזי – מחבל פלסטיני
הר דורלי

הר דוּרְלִי (באנגלית: Mount Doorly) הוא הר בארץ ויקטוריה שבאנטארקטיקה. גובהו של ההר 1,066 מטרים מעל פני הים. ההר מתנשא במזרח המצוק הסלעי שבין עמק גרינווד לבין קרחון רייט התחתון. ההר ממוקם 17 קילומטרים דרומית מערבית מכף ספייק. ההר התגלה על ידי משלחת דיסקברי, שחקרה את אנטארקטיקה בין השנים 1904–1901, תחת פיקודו של רוברט פלקון סקוט. ההר נקרא על שם סגן ג'רלד סטוקלי דורלי (Gerald S. Doorly) מהצי המלכותי הבריטי, ששירת על הספינה מורנינג (Morning), שהייתה ספינת הסיוע של המשלחת. הר דורלי באתר הסקר הגאולוגי של ארצות הברית הר דורלי באתר הגאזט האנטארקטי של ממשלת ניו זילנד הר דורלי באתר הגאזט האנטארקטי של ממשלת אוסטרליה הר דורלי באתר הגאזט האנטארקטי המשווה SCAR מפת אזור ההר תמונתו של דורלי מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר ממשלת ניו זילנד מידע גאוגרפי
השוטר מרובליובקה: כאוס השנה החדשה

השוטר מרובליובקה, רשמית השוטר מרובליובקה: כאוס השנה החדשה (ברוסית: Полицейский с рублевки. Новогодний беспредел) הוא סרט קומדיה עלילתי רוסי בבימויו של איליה קוליקוב, שגם כתב את התסריט. הסרט הופק בשנת 2018 על ידי חברת הטלוויזיה TNT ו־1-2-3 Production בשיתוף עם LEGIO FELIX. זהו סרט המשך לסדרה השוטר מרובליובקה וכוכבי הסדרה שבו לגלם את דמויותיהם גם בסרט הקולנוע: אלכסנדר אנדרייביץ' פטרוב, אלכסנדרה בורטיץ' וסרגיי בורונוב. הסרט הפך לשובר קופות ואחד הסרטים המכניסים ביותר בקולנוע הרוסי עם הכנסות של מיליארד ו-762 מיליון רובלים. הקרנת הבכורה נערכה ב-13 בדצמבר 2018 בבית הקולנוע "אוקטובר" במוסקבה. הסרט יצא בהפצה מסחרית לאקרנים בחופשת ראש השנה האזרחית שבועיים אחר כך, ב-27 בדצמבר 2018 ברוסיה. בערב חג השנה החדשה, שוטרי מחלקת המשטרה במחוז מוסקבה מקבלים הודעה כי אחת מתחנות המשטרה תיסגר בשל חיסכון בתקציב. תחנת "בארוויחה צפון" שבו עובדות הדמויות הראשיות, מוצאת את עצמה בסכנת סגירה. כדי להציל את התחנה, גרישה איזמאילוב - יחד עם עמיתיו - מחליט לנקוט בצעדים קיצוניים ולשדוד בנק. הוא מצפה כי עמיתיו האחרים, יחד עם מפקד התחנה, ולדימיר יאקובלב, יפתרו במהירות את העניין ובכך יצילו את התחנה מסגירה. הדברים לא מתגלגלים בדיוק כפי שהתכוון גרישה. הכסף הגנוב מתברר לא רק כמזויף, אלא גם ספוג בסמים של כימאי צעיר - בנו של הבעלים ממנו נגנב הכסף. סרגיי בורונוב - ולדימיר יאקובלב אלכסנדר פטרוב - גרישה איזמילוב אלכסנדרה בורטיץ' - ניקה רומן פופוב - מוחיץ' טטיאנה באבנקובה - אלאונה סופיה קשטאנובה - כריסטינה רינה גרישינה - אליסה ריבקינה רוסטיסלאב גולביס - אולג אירינה וילקובה - ורה אלכסיי לגוצב - ניקיטה אלכסנדר בויאנוב - סנטה קלאוס אלכסנדר דרפקו - סשה סרגיי שטאטנוב - דימה דניל וחרושוב - ויטיה סרגיי קומרוב - ויקטור ויקטורוביץ' נונה גרישאייבה ולרי מיזניקוב איגור גספריאן ב-12 במרץ 2018, בהסתמך על הסדרה השוטר מרובליובקה, החלו צילומי הסרט "שוטר מרובליובקה", כהמשך לעונה הרביעית של הסדרה. הפצת הסרט בבתי הקולנוע הייתה אמורה להיערך ב-27 בדצמבר, אך החלה בפועל שבוע קודם, ב-20 בדצמבר 2018. מגבלת הגיל היא 16+ ולפי דירוג האתר Kinopoisk הסרט זכה לרייטינג של 6.96 נקודות מתוך 13,001 מצביעים. ברם הסרט הפך לאחד מהסרטים המכניסים ביותר בתולדות הקולנוע הרוסי כשהכניס סכום של מיליארד ו-761 מיליון רובלים שהופכים אותו לשובר קופות והוא ממוקם במקום השלישי ברשימת הסרטים הקופתיים בקולנוע הרוסי. ערך מורחב – השוטר מרובליובקה: כאוס השנה החדשה 2 לאור הצלחת הסרט הופק סרט המשך בשם "השוטר מרובליובקה 2" (רשמית: השוטר מרובליובקה: כאוס השנה החדשה 2), הפעם ללא אלכסנדר פטרוב, כוכב הסדרה והסרט הקודם ובכיכובם של סרגיי בורונוב, רומן פופוב, רינה גרישינה ואלכסנדרה בורטיץ'. הסרט יצא לאקרנים ב-12 בדצמבר 2019.הסרט הכניס 687 מיליון רובל. על פי עלילת הסרט שוטרי מחלק רובליובקה מתכננים לחגוג את השנה החדשה עם החברים והשותפים הקרובים, אך אחרי שכנופיית פושעים מנסה לשדוד יהלומים השוטרים נאלצים לצאת לערב של מרדף במקום לחגוג אותו עם בני משפחתם. אתר האינטרנט הרשמי של השוטר מרובליובקה: כאוס השנה החדשה "השוטר מרובליובקה: כאוס השנה החדשה", במסד הנתונים הקולנועיים IMDb (באנגלית) "השוטר מרובליובקה: כאוס השנה החדשה", במסד הנתונים הקולנועיים KinoPoisk (ברוסית) הכנסות באתר kinobusiness.com נתוני הכנסות באתר קרן הקולנוע הרוסי כתבה על בכורת הסרט באתר kinobusiness.com הסרט באתר VOKRUG TNT הסרט באתר TNT-ONLINE טריילר סרט ההמשך
כותרת ראשית (פירושונים)

האם התכוונתם ל... כותרת ראשית – הכותרת המופיעה בראש העמוד הראשון של עיתון כותרת ראשית (שבועון) – שבועון חדשות ישראלי שיצא לאור בשנים 1982–1988 כותרת ראשית (מחזה) – מחזה משנת 1928 מאת בן הכט וצ’ארלס מק'ארתור כותרת ראשית (סרט) – סרט קולנוע משנת 1974, על פי המחזה באותו שם
טינייר

טינייר (בצרפתית: Tignère) היא עיירה בקמרון שנמצאת באזור אדמאווה‏. טינייר ממוקמת כ-100 ק"מ מבירת האזור נגאונדרה וכ-408 ק"מ מבירת המדינה יאונדה. בנוסף, העיירה ממוקמת כ-85 ק"מ מהגבול של קמרון עם ניגריה וכ-296 ק"מ מהגבול של קמרון עם הרפובליקה המרכז-אפריקאית. הטמפרטורה הממוצעת היא 21 מעלות צלזיוס. החודש הכי חם הוא מרץ (24 מעלות צלזיוס). החודש הכי קר הוא יוני (19 מעלות צלזיוס). כמות המשקעים הממוצעת היא 1,932 מילימטרים בשנה. חודש ספטמבר הוא החודש שיש בו הכי הרבה גשם (385 מ"מ גשם), וחודש ינואר הוא החודש שיש בו הכי פחות גשם (1 מ"מ גשם). טינייר ממוקמת ליד הכביש האזורי P12 ונמצאת כ-2 ק"מ מהכביש D20. יש בטינייר תחנת דלק (המשמשת להתרעננות הנהגים), קניון, חנות תפירה, סדקית וסופר מרקט. אתר האינטרנט הרשמי של טינייר Site de la primature – Élections municipales 2002 (בצרפתית) Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV (בצרפתית) Charles Nanga, La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996, Mémoire ENA. (בצרפתית) Mah, E.P. (2014). La profession d'huissier de justice au Cameroun francophone. Harmattan Cameroun (בצרפתית). Editions L'Harmattan. p. 38. ISBN 978-2-336-33787-6. נבדק ב-26 ביולי 2018. {{cite book}}: (עזרה) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
איסצ'יגואלסטיה

איסצ'יגואלסטיה (שם מדעי: Ischigualastia) הוא סוג נכחד של זוחל מקבוצת התראפסידה אשר חי בטריאס העליון בארגנטינה. הוא קרוי על שם הפארק הארגנטינאי איסצ'יגואלסטו, בו נמצא. יצור זה היה קרוב של הפלסירה מאמריקה הצפונית והוא היה אחד מהגדולים שבצמחוני התקופה בה חי. במראהו הוא הזכיר היפופוטם בעל ניבים מצידי לסתותיו והיה בעל מקור קרני. אורכו הגיע לכ-3.5 מטר ומשקלו לכ-1–2 טון. הוא ניזון מצמחייה קרקעית ואולי נדד בלהקות ברחבי המישורים הארגנטינאים. אויבו העיקרי היה הזאורוסוכוס הענק. יצור קדום זה שרד בסוף הטריאס ואולי נכחד עקב תחרות מצד הדינוזאורים שהתפתחו בתקופתו כמו ההררזאורוס או שנכחד מהתייבשות ומשינויי אקלים רחבים. היצור מופיע בסדרה הדוקומנטרית מהפכת הדינוזאורים בפרק הראשון, שם כמה פרטים נרדפים בידי זאורוסוכוס ענקי אך מצליחים להרוג אותו בסוף. מדיה וקבצים בנושא איסצ'יגואלסטיה בוויקישיתוף איסצ'יגואלסטיה, באתר GBIF (באנגלית)
חנרל אלבאר

חֶנֶרַל אַלְבֶאַר (בספרדית: General Alvear) היא עיר בפרובינציית מנדוסה שבארגנטינה. העיר נקראת על שמו של הגנרל קרלוס מריה דה אלבאר (אנ'), אחד מגיבורי מלחמת העצמאות של ארגנטינה ואחד ממנהיגיה הראשונים של המדינה החדשה. העיר הוקמה בחודש יולי 1869 במישור הפמפס במרכז המחוז של בואנוס איירס. הפעילות הכלכלית הגדולה ביותר של הפרובינציה היא בעלי חיים וחקלאות. חנרל אלבאר נמצאת במרחק של כ-256 קילומטרים ממנדוסה, בירת הפרובינציה, ובמרחק של כ-844 קילומטרים מבואנוס איירס, בירת ארגנטינה. בנוסף, העיר ממוקמת דרום-מזרח לסן רפאל, על גדות הנהר אטואל (אנ'). העיר ממוקמת ליד הכבישים הלאומיים 188 ו-143 וכביש 202. מדיה וקבצים בנושא חנרל אלבאר בוויקישיתוף אתר האינטרנט הרשמי של חנרל אלבאר General Alvear portal (בספרדית) General Alvear .Mendoza. (בספרדית) MUNICIPALIDAD GENERAL ALVEAR BS.AS, Caracteristicas de la Ciudad ערך זה הוא קצרמר בנושא יישובים בארגנטינה. אתם מוזמנים לתרום לוויקיפדיה ולהרחיב אותו.
חוק השמות (פירושונים)

האם התכוונתם ל... חוקי שמות – חוקי שמות באופן כללי, ופרטים נוספים על כמה מדינות חוק השמות התשט"ז-1956 - חוק השמות הנוהג בישראל חוק השמות השוודי – ערך מורחב על החוק בשוודיה
כותרת ראשית

כותרת ראשית היא הכותרת שבראש העמוד הראשון של עיתון, ועוסקת לפיכך בידיעה החשובה ביותר המתפרסמת בעיתון באותו יום. הכותרת הראשית היא הפרט הבולט ביותר, מתחת לשמו של העיתון, בעת שהעיתון מונח בדוכן העיתונים, ולכן מערכת העיתון מקדישה תשומת לב מיוחדת לבחירת הידיעה שתופיע בראש העיתון ולניסוח הכותרת הראשית. בעיתונים בפורמט טבלואיד הכותרת הראשית משתרעת בדרך כלל לכל רוחב העמוד. בעיתונים בפורמט רחב יותר יש מקום לשתי כותרות ראשיות, אך גם בהם תהיה כותרת ראשית יחידה כאשר מדובר בידיעה חשובה במיוחד. בעיתון "חדשות" הכותרת הראשית תפסה לעיתים מזומנות את עיקר שטחו של העמוד הראשון. לידיעות חשובות במיוחד משמש בכותרת הראשית גופן גדול במיוחד. בעקבות נחיתת "אפולו 11" על הירח יצא העיתון "הניו יורק טיימס" בכותרת ראשית בגופן גדול במיוחד לכל רוחב העמוד, שבה נאמר "MEN WALK ON MOON". דרכי הדגשה נוספות הן צבע לא שגרתי לכותרת או צבע רקע לא שגרתי. סגנון הכותרת הראשית הוא ממאפייניו של העיתון. יש המקפידים על כותרת ראשית המנוסחת בסגנון ענייני ויבש, ויש המעדיפים כותרת המנוסחת בסגנון מסעיר ומרגש. דוגמה לגישות שונות לניסוח הכותרת מופיעה בסרט "The Shipping News", שבו מו"ל מסביר לעורך מתחיל כיצד לנסח את הכותרת. הוא מצביע לעבר השמים, שבהן עננים שחורים, ומבקש כותרת. העורך המתחיל מציע "עננים שחורים נראים באופק" ואילו המו"ל מציע "סופה קרובה מאיימת על כפר". העורך המתחיל שואל: אבל מה נעשה אם הסופה לא תגיע? והמו"ל עונה שהכותרת תהיה "כפר ניצל מסופה קטלנית". בעקבות הכרזת העצמאות של ישראל נבדלו עיתוני המדינה זה מזה בניסוח הכותרת ואף בתוכנה: דבר: "הוקמה מדינת ישראל". המשקיף: "הוקמה מדינת ישראל". מעריב: "המנדט מת! תחי-מדינתנו!". הבוקר: "מדינת ישראל קמה לתחיה". הצופה: "מדינת ישראל קמה - תחי!". הארץ: "מתגשם חזון הדורות: קמה מדינת ישראל. על המשמר: "מדינת ישראל מתגוננת בעוז בפני תוקפיה". קול העם: "גרומיקו: ססס"ר תכיר במדינת ישראל". העיתון "ניו יורק דיילי ניוז" נודע בכותרותיו הראשיות הדרמטיות, אשר לרוב שילבו מילים בודדות בניסיון לתאר את הדרמה באירוע החדשותי המסוקר. כך, לדוגמה, לאחר פיגועי 11 בספטמבר יצא העיתון בכותרת "IT'S WAR" ("זוהי מלחמה" או "אנו מכריזים מלחמה") וברקע תצלום המטוס השני מתרסק לתוך מגדלי התאומים. במקרה אחר, בהביעם ביקורת כלפי נשיא ארצות הברית ג'רלד פורד בהחלטתו שלא לסייע כלכלית לעיריית ניו יורק התנוססה הכותרת הראשית הבוטה "FORD TO CITY: DROP DEAD" ("פורד לעיר: תתפגרו"). הכותרת הראשית עוסקת, כאמור, בידיעה החשובה ביותר המתפרסמת בעיתון. ב-20 בינואר 2009 פרסם העיתון "הארץ", בכותרת ראשית, לרוחב כל העמוד הראשון, את מאמרו הפוליטי של דויד גרוסמן "הסיפור שאנו כלואים בו", כאשר הכותרת הראשית "ברק אובמה יושבע היום לנשיא השחור הראשון של ארצות הברית" נדחקה מראש העמוד. חנוך מרמרי, עורכו לשעבר של העיתון, כותב על כך: "הבחירה של עורכי "הארץ" למקם מאמר של דויד גרוסמן בשער העיתון במקום בעמוד המאמרים, אינה משרתת את גרוסמן, אינה מכבדת את העיתון, ובעיקר - אינה תורמת לאפשרות של דיון ציבורי בסוגיות הרלוונטיות". מדיה וקבצים בנושא כותרת ראשית בוויקישיתוף MEN WALK ON MOON, הניו יורק טיימס, 21 ביולי 1969 הוקמה מדינת ישראל, דבר, 16 במאי 1948 הוקמה מדינת ישראל, המשקיף, 16 במאי 1948 המנדט מת! תחי-מדינתנו!, מעריב, 14 במאי 1948 מדינת ישראל קמה לתחיה, הַבֹּקֶר, 16 במאי 1948 מדינת ישראל קמה - תחי!, הצופה, 16 במאי 1948 מדינת ישראל מתגוננת בעוז בפני תוקפיה, על המשמר, 16 במאי 1948 גרומיקו: ססס"ר תכיר במדינת ישראל, קול העם, 16 במאי 1948 חנוך מרמרי, הרהור על מאמר-העל, באתר העין השביעית, 25 בינואר 2009
באניו

באניו (בצרפתית: Banyo) היא עיירה בקמרון שנמצאת באזור אדמאווה‏. טינייר ממוקמת כ-207 ק"מ מבירת האזור נגאונדרה וכ-314 ק"מ מבירת המדינה יאונדה. בנוסף, העיירה ממוקמת כ-25 ק"מ מהגבול של קמרון עם ניגריה וכ-341 ק"מ מהגבול של קמרון עם הרפובליקה המרכז-אפריקאית. הטמפרטורה הממוצעת היא 21 מעלות צלזיוס. החודש הכי חם הוא פברואר (24 מעלות צלזיוס). החודש הכי קר הוא אוגוסט (18 מעלות צלזיוס). כמות המשקעים הממוצעת היא 1,894 מילימטרים בשנה. חודש ספטמבר הוא החודש שיש בו הכי הרבה גשם (344 מ"מ גשם), וחודש ינואר הוא החודש שיש בו הכי פחות גשם (1 מ"מ גשם). קרב באניו (אנ') התרחש בנובמבר 1915 בזמן מלחמת העולם הראשונה. הקרב התנהל בין הקיסרות הגרמנית לבין האימפריה הבריטית שבה היה ניצחון בריטי בקרב. באניו ממקומת ליד הכביש הלאומי N6. הדת העיקרית בבאניו היא דת האסלאם. Adama, H. & T.M. Bah 2001. Un manuscrit Arabe sur l'histoire du royaume Peul de Kontcha dans le Nord-Cameroum: XIXe-XXe siecle. Rabat: Institut des Etudes africaines, Université Mohamed V. Hurault, Jean M. 1955. Le Lamidat de Banyo. Yaoundé: Unpublished Report. Archives L'IRCAM. Hurault, Jean M. 1975. Histoire du Lamidat Peul de Banyo. Outre-Mer: Academie Sciences. Hurault, Jean M. 1983. Fecondité et Mortalité dans L'Agglomeration Urbaine de Banyo (Cameroun). Cah. Orstom ser. Sci. Hum. 19(3): 247-267. Hurault, Jean M. 1994. Les noms attribués aux non-libres dans le lamidat de Banyo. Journal des africanistes 64(1): 91-107. Yahya, Mohaman Gabdo 2009. Le Lamidat de Banyo: épreuves d’hier et défis d’aujourd’hui Douala: AFREDIT (africaine d’édition). מדיה וקבצים בנושא באניו בוויקישיתוף Mah, E.P. (2014). La profession d'huissier de justice au Cameroun francophone. Harmattan Cameroun (בצרפתית). Editions L'Harmattan. p. 38. ISBN 978-2-336-33787-6. נבדק ב-26 ביולי 2018. {{cite book}}: (עזרה) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.